ᱮᱰᱩᱣᱟᱨᱰᱳ ᱯᱷᱟᱞᱩ

ᱮᱰᱩᱣᱟᱨᱰᱳ ᱯᱷᱟᱞᱩ (7 ᱡᱩᱞᱟᱭ, 1923ᱼ9 ᱟᱜᱚᱥᱴ, 2013) ᱫᱚ ᱛᱟᱦᱮᱸᱠᱟᱱᱟ ᱟᱨᱡᱤᱱᱴᱤᱱᱟ ᱨᱮᱱ ᱦᱚᱲ ᱥᱮᱨᱮᱧ ᱜᱤᱭᱴᱟᱨᱟᱥᱴ ᱟᱨ ᱥᱮᱨᱮᱧ ᱵᱮᱱᱟᱣᱤᱡ ᱾  

 ᱡᱤᱭᱚᱱ ᱟᱨ ᱠᱟᱹᱢᱤ 
ᱮᱰᱩᱭᱚᱨᱰᱳ ᱯᱷᱟᱞᱩ 1923 ᱥᱟᱹᱦᱤᱛ ᱨᱮ ᱥᱟᱞᱴᱟ ᱯᱚᱱᱚᱛ ᱨᱮ ᱥᱟᱱ ᱡᱳᱥᱮ ᱰᱤ ᱢᱮᱴᱟᱱ ᱥᱳᱨ ᱨᱮ ᱢᱤᱫᱴᱟᱝ ᱟᱛᱳ ᱮᱞ ᱜᱟᱞᱯᱚᱱ ᱨᱮᱭ ᱡᱟᱱᱟᱢ ᱞᱮᱱᱟ ᱾  ᱵᱟᱵᱟ ᱵᱟᱵᱟ ᱯᱷᱮᱫᱟ ᱟᱨ ᱡᱩᱭᱟᱱ ᱯᱷᱟᱞᱩ ᱫᱚ ᱛᱟᱦᱮᱸ ᱠᱟᱱᱟ ᱥᱤᱨᱤᱭᱟ ᱨᱮᱱ ᱚᱵᱷᱤᱵᱟᱥᱚᱱᱤᱭᱟᱹ ᱾ ᱟᱛᱳ ᱴᱚᱴᱷᱟ  ᱡᱟᱱᱟᱢ ᱠᱟᱛᱮ ᱩᱱᱤ ᱫᱚ ᱥᱟᱞᱛᱟ ᱨᱮᱭᱟᱜ ᱦᱚᱲ ᱥᱮᱨᱣᱟ ᱫᱟᱨᱟᱭ ᱛᱮ ᱟᱹᱰᱤ ᱮᱥᱮᱨ ᱞᱮᱱᱟᱭ (ᱡᱟᱦᱟᱸ ᱫᱚ ᱯᱷᱟᱞᱩᱣᱟᱜ ᱠᱟᱛᱷᱟ ᱞᱮᱠᱟᱛᱮ "ᱡᱩᱭᱟᱹᱱ ᱟᱱ, ᱡᱩᱭᱟᱹᱱᱟᱱ ᱟᱨ ᱩᱛᱱᱟᱹᱣ ᱟᱱᱟᱜ ᱠᱤᱪᱷᱩ" ᱛᱟᱦᱮᱸ ᱠᱟᱱᱟ ᱾

ᱜᱤᱫᱽᱨᱟᱹ ᱚᱠᱛᱚ ᱨᱮ ᱯᱷᱟᱞᱩ ᱫᱚ ᱟᱭᱟᱜ ᱯᱳᱭᱞᱳ ᱜᱤᱛᱟᱨ ᱥᱟᱸᱫᱮᱥ ᱞᱮᱠᱟᱛᱮ ᱮᱢ ᱦᱩᱭ ᱞᱮᱱᱟ ᱟᱨ ᱩᱱᱤ ᱫᱚ ᱟᱨᱡᱤᱱᱴᱤᱱᱟ ᱩᱛᱛᱚᱨᱼᱯᱩᱨᱵᱚ ᱨᱮᱭᱟᱜ ᱥᱮᱨᱣᱟ ᱟᱱᱟᱜ ᱦᱚᱲ ᱥᱩᱱᱤ ᱥᱮᱨᱮᱧ ᱮ ᱮᱛᱚᱦᱚᱵ ᱞᱮᱫᱟ ᱾ ᱩᱱᱤ ᱫᱚ ᱥᱮᱥᱟᱨ ᱯᱮᱨᱤᱰᱤᱜᱩᱭᱮᱨᱳ ᱥᱟᱶᱛᱮ ᱢᱤᱫ ᱡᱳᱴᱤᱭ ᱵᱮᱱᱟᱣ ᱞᱮᱫᱟ ᱟᱨ 1940 ᱜᱮᱞᱟᱝ ᱨᱮ ᱱᱚᱶᱟ ᱴᱚᱴᱷᱟ ᱨᱮ ᱥᱚᱨᱮᱥ ᱮ ᱦᱩᱭ ᱞᱮᱱᱟ ᱾ ᱢᱟᱨᱟᱝ ᱞᱮᱠᱟᱛᱮ ᱟᱡᱛᱮ ᱥᱮᱪᱮᱫ ᱟᱠᱟᱱ ᱯᱷᱟᱞᱩ  ᱥᱚᱛᱟᱵᱫᱤ ᱨᱮᱱ ᱢᱩᱲᱩᱫ ᱠᱚᱣᱟᱜ ᱥᱮᱪᱮᱫ ᱛᱟᱞᱟᱛᱮ ᱜᱤᱛᱟᱨ ᱤᱫᱤ ᱠᱟᱛᱮ ᱟᱡᱟᱜ ᱥᱮᱪᱮᱫᱮ ᱜᱟᱹᱦᱤᱨ ᱞᱮᱫᱟ ᱟᱨ ᱥᱚᱨᱮᱥ ᱟᱨᱡᱤᱱᱴᱤᱱ ᱨᱮᱱ ᱥᱮᱨᱮᱧ ᱠᱟᱹᱨᱤᱜᱚᱞ ᱠᱚᱨᱞᱟᱥ ᱜᱩᱭᱟᱥᱴᱟᱵᱷᱤᱱᱳ ᱫᱟᱨᱟᱭ ᱛᱮ ᱢᱤᱫ ᱥᱟᱶᱛᱮ ᱟᱨ ᱛᱮᱱᱟᱜ ᱥᱮᱪᱮᱫᱮ ᱧᱟᱢ ᱞᱮᱫᱟ ᱾"Eduardo Falú". Latin American and Caribbean Cultural Society. Retrieved 2015-11-16.

1959 ᱥᱟᱹᱦᱤᱛ ᱨᱮ ᱩᱱᱤ ᱫᱚ ᱯᱳᱭᱞᱳ ᱫᱷᱟᱣ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱫᱤᱥᱚᱢ ᱨᱮ ᱯᱚᱨᱟᱢᱮᱥ ᱞᱮᱫᱟᱭ ᱾ ᱱᱚᱶᱟ ᱛᱟᱭᱚᱢ ᱨᱩᱢ, ᱞᱟᱥ ᱮᱱᱡᱮᱞᱥ, ᱢᱮᱰᱨᱤᱰ ᱟᱨ ᱮᱴᱟᱜ ᱟᱭᱢᱟ ᱞᱟᱠᱪᱟᱨ ᱨᱮᱭᱟᱜ ᱨᱟᱡᱽᱜᱟᱲ ᱨᱮ ᱟᱠᱷᱲᱟ ᱠᱚ ᱠᱚᱨᱟᱣ ᱞᱮᱫᱟ ᱾ ᱩᱱᱤ  ᱡᱚᱯᱚᱱ  ᱟᱹᱰᱤ ᱦᱚᱲᱠᱩᱥᱤ ᱛᱟᱦᱮᱸ ᱠᱟᱱᱟ, ᱡᱟᱦᱟ ᱨᱮ 1963 ᱠᱷᱚᱱ 1973 ᱥᱟᱹᱦᱤᱛ ᱦᱟᱹᱵᱤᱡ ᱩᱱᱤ ᱫᱚ ᱛᱟᱭᱚᱢ ᱫᱟᱨᱟᱢ ᱥᱮᱨᱢᱟ ᱨᱮ 200 ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱥᱮᱨᱮᱧ ᱮ ᱩᱫᱩᱜ ᱥᱚᱫᱚᱨ ᱞᱮᱫᱟ, ᱩᱱᱤ ᱫᱚ ᱟᱡ ᱨᱮᱱ ᱵᱷᱟᱹᱛᱤᱞ ᱡᱩᱭᱟᱱ ᱯᱷᱟᱞᱩ ᱥᱟᱶᱛᱮ ᱡᱟᱣᱜᱮ ᱵᱟᱨᱭᱟ ᱥᱮᱨᱮᱧ ᱮ ᱩᱫᱩᱜᱥᱚᱫᱚᱨ ᱞᱮᱫᱟ ᱾

ᱡᱩᱠᱛᱤ ᱞᱮᱠᱟᱛᱮ ᱟᱨᱡᱤᱱᱴᱤᱱᱟ ᱨᱮᱭᱟᱜ ᱱᱟᱦᱟᱜ ᱦᱚᱲ ᱥᱮᱨᱮᱧ ᱨᱮᱭᱟᱜ ᱵᱮᱱᱟᱣᱤᱡ, ᱯᱷᱟᱞᱩ 150 ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱥᱮᱨᱮᱧ ᱨᱮᱭᱟᱜ ᱥᱮᱨᱮᱧ ᱮ ᱵᱮᱱᱟᱣ ᱟᱠᱟᱫᱟ ᱾ ᱱᱚᱶᱟ ᱠᱚ ᱢᱩᱫᱽᱨᱮ ᱢᱮᱱᱟᱜᱼᱟ ᱵᱳᱨᱜᱮᱥ ᱟᱨ ᱫᱟᱵᱷᱟᱞᱳᱥ, ᱚᱱᱟ ᱥᱟᱶᱛᱮ ᱞᱤᱭᱳᱱ ᱵᱮᱱᱟᱨᱚᱥ, ᱢᱟᱱᱩᱭᱮᱞ ᱡᱮᱹ ᱠᱮᱥᱴᱤᱞᱟ ᱟᱨ ᱟᱞᱵᱮᱨᱤᱠᱳ ᱢᱮᱱᱥᱤᱞᱟᱭᱟᱜ ᱦᱚᱸ ᱾  ᱪᱟᱢᱟᱢᱮ,ᱪᱚᱠᱟᱨᱮᱨᱟ ᱟᱨ ᱡᱟᱢᱵᱟ  ᱞᱟᱹᱜᱤᱫ ᱩᱯᱨᱩᱢ, ᱯᱷᱟᱞᱩ ᱱᱟᱦᱟᱜ ᱵᱟᱨᱭᱟ ᱥᱩᱭᱮᱴ, ᱯᱮᱨᱤᱢᱮᱨᱟ ᱥᱩᱭᱮᱴ ᱟᱨᱡᱤᱱᱴᱤᱱᱟ (1996) ᱟᱨ ᱥᱮᱜᱩᱱᱰᱟ ᱥᱩᱭᱮᱴ ᱟᱨᱡᱤᱱᱴᱤᱱᱟ (1999) ᱚᱞ ᱞᱮᱫᱟᱭ ᱾

ᱯᱮᱨᱩ ᱥᱚᱨᱠᱟᱨ ᱩᱱᱤ ᱢᱤᱫᱴᱟᱝ ᱥᱚᱨᱮᱥ ᱯᱚᱨᱤᱥᱮᱵᱟ ᱥᱤᱨᱯᱟᱹ  ᱮᱢ ᱞᱮᱫᱟ ᱟᱨ ᱯᱷᱟᱞᱩ ᱟᱜ ᱠᱟᱹᱢᱤ ᱫᱚ 1985 ᱥᱟᱹᱦᱤᱛ ᱨᱮ ᱟᱡᱟᱜ ᱟᱨᱡᱤᱱᱴᱤᱱᱟ ᱨᱮᱱ ᱜᱟᱛᱮ ᱠᱚ ᱫᱟᱨᱟᱭ ᱛᱮ ᱩᱱᱤ ᱫᱚ ᱧᱩᱛᱩᱢᱟᱱ ᱢᱟᱹᱱ ᱮ ᱦᱟᱢᱮᱴ ᱞᱮᱫᱟ, ᱡᱚᱠᱷᱚᱱ ᱩᱱᱤ ᱟᱨᱡᱤᱱᱴᱤᱱᱟ ᱞᱟᱠᱪᱟᱨ ᱴᱚᱴᱷᱟ ᱨᱮ ᱡᱚᱛᱚᱠᱷᱚᱱ ᱢᱟᱨᱟᱝ ᱢᱟᱹᱱ, ᱠᱳᱱᱮᱠᱥ ᱥᱤᱨᱯᱟᱹ, ᱟᱨ ᱟᱨᱡᱤᱱᱴᱤᱱᱟ ᱥᱳᱥᱟᱭᱴᱤ ᱚᱯᱷ ᱢᱤᱭᱩᱡᱤᱠ ᱠᱚᱢᱯᱳᱡᱟᱨᱥ (SADAIC) ᱫᱟᱨᱟᱭ ᱛᱮ ᱢᱤᱫᱴᱟᱝ ᱢᱟᱨᱟᱝ ᱥᱤᱨᱯᱟᱹ ᱮ ᱧᱟᱢ ᱞᱮᱫᱟ ᱾

2009 ᱥᱟᱹᱦᱤᱛ  ᱩᱪᱷᱟᱹᱱ ᱟᱠᱟᱱ ᱯᱷᱟᱞᱩ ᱟᱜ ᱢᱩᱪᱟᱹᱫ ᱮᱞᱵᱟᱢ ᱫᱚ ᱛᱟᱦᱮᱸ ᱠᱟᱱᱟ ᱥᱯᱮᱱᱤ ᱜᱤᱭᱴᱟᱨᱟᱥᱴ ᱟᱱᱫᱨᱮᱥ ᱥᱮᱜᱳᱵᱷᱤᱭᱟ ᱢᱟᱹᱱ ᱾ ᱩᱱᱤ  2013 ᱥᱟᱹᱦᱤᱛ ᱨᱮᱭᱟᱜ 9 ᱟᱜᱚᱥᱴ ᱟᱨᱡᱤᱱᱴᱤᱱᱟ ᱨᱮᱭᱟᱜ ᱵᱤᱭᱩᱱᱮᱥ ᱟᱭᱨᱮᱥ ᱥᱟᱦᱟᱨ ᱨᱮ ᱟᱭᱟᱜ ᱚᱲᱟᱜ ᱨᱮᱭ ᱜᱚᱡ ᱞᱮᱱᱟ ᱾

 ᱥᱟᱹᱠᱷᱭᱟᱹᱛ